**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL KLAIPĖDOS LOPŠELIO-DARŽELIO „GILIUKAS“ NUOSTATŲ PATVIRTINIMO“ PROJEKTO**

**1. Projekto rengimą paskatinusios priežastys.**

Šis sprendimo projektas parengtas, siekiant Klaipėdos lopšelio-darželio „Giliukas“ nuostatuose patikslinti adresą ir kitas nuostatas dėl teisės aktų kaitos.

**2. Parengto projekto tikslai ir uždaviniai.**

Sprendimo projekto tikslas – užtikrinti teisės aktų vykdymą. Uždavinys – patvirtinti pakeistus biudžetinės įstaigos nuostatus.

**3. Kaip šiuo metu yra teisiškai reglamentuojami projekte aptarti klausimai.**

Šiuo metu veikiančiuose Klaipėdos lopšelio-darželio „Giliukas“ nuostatuose nurodytas adresas neatitinka realaus, kadangi Klaipėdos miesto savivaldybės administracijos direktoriaus 2018 m. balandžio 16 d. įsakymu Nr. AD1-931 „Dėl adresų pakeitimo“ jis yra pakeistas. Taip pat nuostatos, reglamentuojančios įstaigos vadovo kompetenciją, veiklos vertinimą, įstaigos veiklos organizavimą ir valdymą, tik iš dalies atitinka teisės aktų nuostatas.

**4. Kokios numatomos naujos teisinio reglamentavimo nuostatos ir kokių rezultatų laukiama.**

Šiuo sprendimo projektu teikiamuose Klaipėdos lopšelio-darželio „Giliukas“ nuostatuose įstaigos adresas iš Turistų g. 18A keičiamas į Turistų g. 30. Taip pat tikslinamos nuostatos, susijusios su Lietuvos Respublikos valstybės ir savivaldybių įstaigų darbuotojų darbo apmokėjimo įstatymo įgyvendinimu bei Lietuvos Respublikos švietimo įstatymo ir Kvalifikacinių reikalavimų valstybinių ir savivaldybių švietimo įstaigų (išskyrus aukštąsias mokyklas) vadovams aprašo, patvirtinto Lietuvos Respublikos švietimo ir mokslo ministro 2011 m. liepos 1 d. įsakymu Nr. V-1194, pakeitimais.

Patvirtinus teikiamus Klaipėdos lopšelio-darželio „Giliukas“ nuostatus, bus užtikrinamas teisės aktų vykdymas.

**5. Galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Neigiamų pasekmių nenustatyta.

**6. Jeigu sprendimui įgyvendinti reikia kitų teisės aktų, – kas ir kada juos turėtų parengti, šių aktų metmenys.**

Kitų teisės aktų sprendimui įgyvendinti nereikia.

**7. Kiek biudžeto lėšų pareikalaus ar leis sutaupyti projekto įgyvendinimas (pateikiami įvertinimai artimiausiems metams ir tolesnei ateičiai), finansavimo šaltiniai.**

Šiam sprendimo projektui įgyvendinti papildomų lėšų nereikia. Įstaiga padengs išlaidas, susijusias su pakeistų nuostatų įregistravimu.

**8. Sprendimo projekto rengimo metu atlikti vertinimai ir išvados, konsultavimosi su visuomene metu gauti pasiūlymai ir jų motyvuotas vertinimas (atsižvelgta ar ne).**

Sprendimo projektą vertino Klaipėdos miesto savivaldybės administracijos specialistai ir lopšelio-darželio taryba.

**9. Sprendimo projekto autorius ar autorių grupė, sprendimo projekto iniciatoriai.**

Sprendimo projektą inicijavo Klaipėdos lopšelio-darželio „Giliukas“ vadovas.

**10. Kiti reikalingi pagrindimai ir paaiškinimai.**

Nėra.

PRIDEDAMA:

1.Teisės aktų, nurodytų sprendimo projekto įžangoje, išrašas, 1 lapas.

2. Klaipėdos miesto savivaldybės administracijos direktoriaus 2012 m. rugpjūčio 31 d. įsakymo Nr. AD1-2030 „Dėl Klaipėdos lopšelio-darželio „Giliukas“ nuostatų patvirtinimo“ išrašas, 9 lapai.

Švietimo skyriaus vyresnioji patarėja, Virginija Kazakauskienė

pavaduojanti Švietimo skyriaus vedėją